
 ఆ గదిలో రెండు నిముషాలు నిశ్శబ్దంగా గడిచిపోయాయి. ఇప్పుడిప్పుడే రూపుదిద్దుకుంటున్న పథకాన్ని చాలా వేగంగా గెస్ చేయగలిగింది... అందుకే కాస్త నివ్వెరపోయాడు.
 "ఆశ్చర్యపోకు శశీ... ఇద్దరికీ ఒకే శత్రువున్నపుడు ఆ ఇద్దరూ ఒకరికొకరు శత్రువులైనా శత్రువు కోసం స్నేహితులౌతారని చెప్పిందీ అర్ధశాస్త్రమే.. కాబట్టి నీ ఏర్పాట్లని బట్టి ముందే వూహించాను. అయితే ఒక్క విషయం... ధనుష్కోటి బలవంతుడే కాదనను... కాని ఇప్పుడు లేడు... అతడే కాదు, నీ దెబ్బతో ఇన్వెస్టిమెంటు కంపెనీని రక్షించే చేవగల మొగాడు లేక అతడి ఆస్తి మొత్తం వేలం వేయబడింది. జయచంద్ర అలా బలహీనుడు కాడు. ఈ వ్యవహారాల్లో చాలా అనుభవం గల వ్యక్తి. కాబట్టి శతృవు దెబ్బతీసే వరకు ఆగడు... ఆగినట్టు కనిపిస్తాడు... అంతే... అజాగ్రత్తగా వున్నట్టుండే చావుదెబ్బ తీస్తాడు. ఇదంతా ఎందుకు చెబుతున్నానూ అంటే... అవినాశ్ ని కాపాడాలనుకున్న నువ్వు ఫోటోలు తీయిస్తే తప్పించుకున్న ప్రసాద్ అనబడే ఆ గూండా పోలీసులకి శాశ్వతంగా చిక్కకుండా చేసాడు." 
 ఇన్ని వివరాలు ఆమెకు ఎలా తెలిసాయో అంతుచిక్కని శశాంక విభ్రమంగా ఆమెను చూశాడు. "అంటే"
 "సాగర్ ని ప్రసాద్ చేత చంపించాడు...పోలీసులు వెదుకుతున్న ప్రసాద్ ని సర్కార్ చేత చంపించాడు అంతే తన గురించి వివరాలు చెప్పగల రెండు ఆధారాల్నీ రూపుమాపాడన్నమాట"
 సాలోచనగా తల పంకించిన శశాంక "ఇవన్నీ నీకెలా తెలుసు" అడిగాడు ఆశ్చర్యం నుంచి తేరుకోలేకపోతూ.
 "నాకున్నది చాల హైలెవల్ ఇన్ ఫార్మర్స్ శశాంకా... పదవి సంపాదించుకోవడానికి జయచంద్ర అండ తీసుకున్న సదాశివయ్య అందమైన ఆడపిల్లల కోసం నా దగ్గరకొస్తుంటాడు. అతనే చెప్పాడు ఆశ్చర్యంగా వుందా?"
 ఆశ్చర్యపోలేదు శశాంక. "ఇప్పుడు ప్రసాద్ అవినాశ్ కి దక్కకపోయినా ప్రమాదం లేదు సోఫియా... కాని ప్రసాద్ కోసం పోలీసులు గాలిస్తున్నారే, అతడి హత్యని జయచంద్ర ఎలా దాయగలడు?"
 "సింపుల్... ప్రసాద్ పరారీలో వున్నట్టు పోలీస్ రికార్డ్సులో ఉంటుంది శాశ్వతంగా... జయచంద్ర అవినాశ్ కి తెలియకుండా ఆ ఏర్పాట్లూ పూర్తి చేసాడు."
 ఆమె మాటల్ని మననం చేసుకుంటూ "చాలా తెలివైన మేధావి. తను చేసిన తప్పులో తానే ఇరుక్కునే అరుదైన క్షణాలు కొన్ని వుంటాయి సోఫియా... జయచంద్ర ఇప్పుడలాంటి పొరపాటే చేసాడు" అన్నాడు శశాంక.
 ఇది ఆమెకు అర్థం కాలేదు...
 కాని అప్పటికే వెళ్ళిపోయాడు శశాంక.
   * * * *
 కాలనీ వార్షికోత్సవం రోజున మధ్యాహ్నం రెండు గంటల సమయం...
 ఓ పబ్లిక్ టెలిఫోన్ బూత్ నుంచి జాకీ చేత సెక్రటేరియట్ లో హోంమినిస్టర్ సదాశివయ్య ఛాంబర్ కి ఫోన్ చేయించాడు శశాంక.
 "ఎవరు కావాలి?" మంత్రి పియ్యే ఫోన్ అందుకున్నాడు.
 "నా పేరు ప్రసాద్" జాకీ జవాబు చెప్పాడు. "మరేం లేదు. నేనే మొన్న చిక్కడపల్లి పోలీస్ స్టేషన్ లో సాగర్ ని చంపి తప్పించుకున్నది. నాకు షెల్టర్ ఇవ్వాల్సిన జయచంద్ర నన్ను చంపి శాశ్వతంగా సాక్ష్యం సమాధి చేయాలనుకుంటున్నాడు... కాబట్టి ఈ రోజు గౌరవనీయులైన మంత్రిగారితో బాటు వేదికపై వుండగానే జయచంద్రని షూట్ చేయబోతున్నాను. మెస్సేజ్ అందించండి."
 కంగారుపడిన పియ్యే రెండు నిముషాలలో ఛాంబర్ లోకి పరుగెత్తుకెళ్ళాడు.
 ఆ సమయానికి డిజిపి పోలీస్ కమీషనరుతో శాంతి భద్రతల పరిరక్షణ విషయం చర్చిస్తున్న సదాశివయ్య మెస్సేజ్ ని చదివి నుదుట చెమట పడుతుంటే అసంకల్పితంగా డిజిపి కందించాడు కాగితాన్ని.
 "ఏంటీ... చంపేసానన్నాడు... వాడు ఫోన్ చేయడమేంటీ. జయచంద్ర పొరపడి మరోడ్ని లేపేసాడా' ఇదీ సదాశివయ్య ఆ క్షణంలో ఆలోచిస్తున్నది.
 సరిగ్గా అదే సమయంలో...
 శశాంక జయచంద్రకి ఫోన్ చేశాడు పబ్లిక్ బూత్ నించే.
 జయచంద్ర లైనులోకి రావడానికి అరనిముషం పట్టింది.
 "నేను జయచంద్రా! ఒకనాడు నువ్వు కాళ్లు కడిగి కన్యాదానం చేయాలనుకున్న శశాంకని. ఇప్పుడు నీ పని పూర్తిచేసి నా భార్య ఆత్మకి సంతృప్తినివ్వబోతున్న సమర్థుడైన భర్తని...ఆగు... ఫోన్ పెట్టేయకు... ఈరోజు సాయంకాలం అంటే మరో రెండు గంటల్లో నేనూ ఫంక్షన్ కొస్తున్నాను. నిన్నక్కడే - అంటే అందరి ముందే చంపబోతున్నాను..."
 గొప్పగా ఈ వివరాల్ని సేకరించానని ముందే అన్ని రక్షణ ఏర్పాట్లను పూర్తిచేసుకున్న జయచంద్ర ఇది వూహించలేదు.
 ప్రత్యక్ష పోరాటానికి సిద్ధపడమని తానే కాలు దువ్వుతున్నాడు శశాంక.
 "బ్రతికున్న నువ్వు నీ పుట్టినరోజు చెప్పగలవు గాని పోయేరోజుని ముందే వూహించలేవు... మరణ వాంజ్మూలానికి ముందే ఏర్పాట్లు చేసుకో" శశాంక ఫోన్ క్రెడిల్ చేశాడు...
 శశాంక పేరు వినబడగానే సింహస్వప్నంలా ఉలికిపడుతున్న జయచంద్ర నుదుట చెమట పట్టేసింది.
 మరోమారు తన రక్షణ ఏర్పాట్ల గురించి సర్కార్ తో చర్చించాడు ఆస్థిమితంగా.
 సరిగ్గా సాయంకాలం ఆరున్నరకి ఫంక్షన్ మొదలైంది.

 aa gadilo rendu nimushaalu nissabdamgaa gadichipoyayi. ippudippude roopudiddukuntunna pathakaanni chala vegamgaa gess cheyagaligindi... anduke kaasta nivverapoyaadu.
 "aascharyapoku sashee... iddarikee oke satruvunnapudu aa iddaruu okarikokaru satruvulainaa satruvu kosam snehitulautaarani cheppindii ardhasaastrame.. kabatti nee erpaatlani batti munde vuuhimchaanu. ayithe okka vishayam... dhanushkoti balavanthude kaadananu... kaani ippudu ledu... atade kaadu, nee debbatho investimentu companyni rakshinche chevagala mogaadu leka atadi aasti mottam velam veyabadindi. jayachandra alaa balaheenudu kaadu. ee vyavahaaraallo chala anubhavam gala vyakti. kabatti shatruvu debbatise varaku aagadu... aaginattu kanipistaadu... anthe... ajaagrattagaa vunnattunde chavudebba teestaadu. idantaa enduku chebutunnaanuu ante... avinash ni kaapaadaalanukunna nuvvu photolu teeyiste tappinchukunna prasad anabade aa goonda polisulaki saasvatamgaa chikkakunda chesadu." 
 inni vivaraalu aameku ela telisayo antuchikkani sasanka vibhramamgaa aamenu chushadu. "ante"
 "sagar ni prasad chetha champinchaadu...poliisulu vedukutunna prasad ni sarkar chetha champinchaadu anthe tana gurinchi vivaraalu cheppagala rendu aadhaaraalnii roopumaapaadannamaata"
 saalochanagaa tala pankinchina sasanka "ivannee neekela telusu" adigaadu aascharyam nunchi terukolekapotoo.
 "naakunnadi chaala hylewal in formers sasanka... padavi sampadinchukovadaniki jayachandra anda teesukunna sadasivayya andamaina aadapillala kosam naa daggarakostuntadu. athane cheppaadu aascharyamgaa vunda?"
 aascharyapoledu sasanka. "ippudu prasad avinash ki dakkakapoyina pramaadam ledu sophia... kaani prasad kosam poliisulu gaalistunnaare, atadi hatyani jayachandra ela dayagaladu?"
 "simpul... prasad paraariiloo vunnattu polies recordsulo untundi saasvatamgaa... jayachandra avinash ki teliyakunda aa erpaatluu puurti chesadu."
 aame maatalni mananam chesukuntu "chala telivaina medhavi. tanu chesina tappulo taane irukkune arudaina kshanaalu konni vuntaayi sophia... jayachandra ippudalanti porapate chesadu" annadu sasanka.
 idhi aameku artham kaaledu...
 kaani appatike vellipoyaadu sasanka.
   * * * *
 kaalanee vaarshikotsavam rojuna madhyaahnam rendu gantala samayam...
 oo pablic telifon booth nunchi jaakii chetha secretariat loo homminister sadasivayya chambar ki fon cheyinchaadu sasanka.
 "evaru kavali?" mantri piyye fon andukunnadu.
 "naa paeru prasad" jaakii jawabu cheppaadu. "marem ledu. nene monna chikkadapalli polies station loo sagar ni champi tappinchukunnadi. naaku shelter ivvaalsina jayachandra nannu champi saasvatamgaa saakshyam samadhi cheyalanukuntunnadu... kabatti ee roju gouravaneeyulaina mantrigaaritho baatu vedikapai vundagaane jayachandrani shoot cheyabotunnanu. message andinchandi."
 kangaarupadina piyye rendu nimushaalalo chambar loki parugettukelladu.
 aa samayaniki dijipi polies kameeshanarutho saanti bhadratala parirakshana vishayam charchistunna sadasivayya message ni chadivi nuduta chemata padutunte asankalpitamgaa dijipi kandinchaadu kaagitaanni.
 "anty... champesanannadu... vaadu fon cheyadamenti. jayachandra porapadi marodni lepesada' idhee sadasivayya aa kshanamlo aalochistunnadi.
 sarigga adhe samayamlo...
 sasanka jayachandraki fon cheshaadu pablic booth ninche.
 jayachandra lainuloki raavadaaniki aranimusham pattindi.
 "nenu jayachandra! okanadu nuvvu kaallu kadigi kanyaadaanam cheyalanukunna sasaankani. ippudu nee pani poortichesi naa bharya aatmaki santruptinivvabotun samarthudaina bhartani...aagu... fon petteyaku... eeroju saayankaalam ante maro rendu gantallo nenuu function kostunnanu. ninnakkade - ante andari munde champabotunnanu..."
 goppagaa ee vivaraalni sekarinchaanani munde anni rakshana erpaatlanu poortichesukunna jayachandra idhi voohinchaledu.
 pratyaksha poraataaniki siddhapadamani taane kaalu duvvutunnadu sasanka.
 "bratikunna nuvvu nee puttinaroju cheppagalavu gaani poyerojuni munde voohinchalevu... marana vaanjmuulaaniki munde erpaatlu chesuko" sasanka fon credle cheshaadu...
 sasanka paeru vinabadagaane simhaswapnamla ulikipadutunna jayachandra nuduta chemata pattesindi.
 maromaru tana rakshana erpatla gurinchi sarkar thoo charchinchaadu aasthimitamgaa.
 sarigga saayankaalam aarunnaraki function modalaindi.